Missaale – Okufuuka Obulala okwa Yezu Kristu
OKUFUUKA OBULALA OKWA MUKAMA WAFFE YEZU KRISTU (6TH AUGUST 2018)
LUNAKU LUKULU
OLUYIMBA OLW’AMAYINGIRA Mt 17, 5
Mu kire ekitangalijja Mwoyo Mutuukirivu mwe yalabikira, eddoboozi erya Katonda Patri ne liwulikika nga ligamba, nti Ono ye Mwana wange omwagalwa, gwe nneesiimiramu, gwe muba muwulira.
OKWEGAYIRIRA KWAFFE
Ayi Katonda, ggwe mu kufuuka obulala okwekitiibwa okw’Omwana wo omu yekka, wanyweza ebyamagero eby’okukkiriza, nga bajjajja ab’edda bwe babikakasa, n’otutegeeza ne mu ngeri eyeewuunyisa, nti waliwo okwebonanya kwennyini okw’abaana; olw’ekisa kyo, ffe abantu bo abawulira eddoboozi ly’Omwana wo yennyini omwagalwa, tugatte mu busika bwe. Awangaala n’alamula…
OKWANJULA EBITONE
Tukwegayiridde, ayi Mukama, ebirabo ebireeteddwa bitukuze olw’okufuuka obulala okwekitiibwa okw’Omwana wo, era naffe olw’ebimyanso by’okwakaayakana kwe, tutukuzeeko amabala ag’ebibi. Tukikusaba.
OKWEBAZA OKUKULU
Omukama abeere nammwe
Naawe abeere naawe
Muyimuse emitima
Tugirazizza eri Omukama
Twebaze Omukama Katonda waffe
Kisaanye n’okuteekwa tuteekwa
Ggwe wamma kisaanye n’okuteekwa tuteekwa, kituufu ddala era mwe mutuviira n’okulokoka, ggwe Omukama Patri Omutuukirivu, Katonda omuyinza wa buli kantu, Ssewannaku, ffe okukwebaza bulijjo na buli wantu nga tuyita mu Kristu Mukama waffe.
Oyo, mu maaso g’abamu be yalondamu babe abajulirwa, yayoleka ekitiibwa kye, omubiri ogwo ogufaanana n’ogw’abalala bonna, n’agujjuza ekitangaala ekinene ennyo, alyoke awonye emitima gy’abayigirizwa mu kyesittazo eky’omusaalaba, era ayoleke bw’atyo nga mu mubiri gw’Ekeleziya yenna ekyo kyennyini ekyalabika mu mutwe mu ngeri ey’ekitalo, era namwo bwe kiribaamu.
Ku nsi kuno, kye tuva twetaba n’abaamaanyi ab’omu ggulu, ne tutata kukugulumiza ggwe oweekitiibwa nga tukubbiramu obutamala nti: Mutuukirivu…
MU BW’OKUSEMBERA 1 Yo 3, 2
Kristu bw’alirabika tugenda kumufaanana, anti tugenda kumulabira ddala nga bw’ali.
OKWEBAZA OKUSEMBERA
Ayi Mukama, emmere eno eva mu ggulu gye tulidde etufaananye oyo gwe watwolekako okutangalijja kwe Iwe yafuuka luli mu kitiibwa: Kristu Mukama waffe, awangaala n’alamula emirembe n’emirembe.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn